Søndre Sletter naturreservat

Søndre Sletter naturreservat utgjør størstedelen av øya Søndre Sletter samt sjøområdet i ca 50 meters avstand til øya, i Råde kommune i Østfold. Reservatet er omsluttet av Eldøya-Sletter landskapsvernområde.

Nordøst på øya er det friområde med toaletter, resten av øya er reservat. I reservatet er det ferdselsforbud i tiden 15. april til 15. juli både på land og sjø.Lovdata, verneforskriften

Øya er 16,6 moh på det høyeste. Berggrunnen er rombeporfyrkonglomerat, en globalt meget sjelden bergart som finnes på hele øyrekka i Østfold fra Søster og nordover. 

På øya er det et rikt fugleliv. I 2000 ble det for første gang oppdaget hekkende hvitkinngås. Dette er fra naturen en arktisk art med hovedutbredelse på Grønland, Svalbard og Novaja Semlja. Dessuten finnes en bestand som er resultat av utsetting i Bundefjorden i Oslo.

 Referanser 

Kategori:Naturreservater i Råde
Kategori:Verneområder opprettet i 1978